সম্রাট শাহজাহানের কন্যা জাহানারা বেগম মৌনেসুল আরোয়াহ কিতাবে হযরত নেওয়াজ (রাহমাতুল্লাহি তায়ালা আলাইহি)-এর জীবন কাহিনী তুলে ধরেছেন। অবশ্যই এই কিতাব খানা হচ্ছে সর্বজনবিদিত নির্ভরযোগ্য ও তথ্যবহুল কিতাব। উক্ত কিতাবে তিনি হযরত খাজা ওছমান হারুনী (রাহমাতুল্লাহি তায়ালা আলাইহি)-এর হাতে হযরত গরীব নেওয়াজ (রাহমাতুল্লাহি  তায়ালা আলাইহি) স্বয়ং ইরশাদ করেন- একদা আমি পীর মুর্শিদ কেবলার খেদমতে এক মজলিশে হাজির হই। সেখানে বেশ কয়েকজন উঁচু স্তরের শায়েখ উপস্থিত ছিলেন। সঙ্গতঃ কারণে সেখানে বা-আদব মাথা নীচু করে বসেছিলাম। এমন অবস্থায় হযরত হুজুর আকদাস নির্দেশ করেন-দুরাকাত নামাজ আদায় কর। সাথে সাথে আমি হুকুম তামিল করলাম। অতঃপর ইরশাদ করেন- কেবলামুখী হয়ে বস। আমি কেবলামুখী হলাম। অতঃপরে তিনি ইরশাদ করেন-সূরায়ে বাক্বারা তিলওয়াত কর। আমি বিনীত কণ্ঠে সূরা বাক্বারা তিলওয়াত করি। আবার ইরশাদ হলো আটবার ছোবাহান আল্লাহ পড়। আমি হুকুম তালিম করলাম। এবারে  হুজুর কেবলা দাঁড়িয়ে পড়েন। আমার হাত তাঁর হাতে তুলে নেন। মুর্শিদ পাক এমতাবস্থায় আকাশের দিকে মুখ ফিরালেন, দৃষ্টি তাঁর ঊর্ধ্ব আকাশে, অনন্ত পথে। এহেন হালে তিনি ইরশাদ করেন- তোমাকে আজ আল্লাহ পর্যন্ত পৌঁছে দিলাম।